Santiago Espot, en companyia d'altres persones, ha acudit al CAP de les Corts per denunciar els fets | Diverses personalitats asseguren que la queixa és inadmissible\nper Andreu Varea dijous, 10 d’octubre 2019 - 15:30h\nEl grup catalanista va acudir al CAP de les Corts per exigir que rescindeixin el contracte d'una metgessa per no parlar en català | GSV\nEl Col·legi Oficial de Metges de Barcelona (COMB) ha detectat un acte d'escarni públic «inadmissible» cap a una metgessa que va dirigir-se a una pacient i la seva filla discapacitada en castellà. Segons relata 'Crónica Global', un dels mitjans que se n'ha fet ressò a banda de 'Libertad Digital', un grup d'independentistes va exigir al departament català de Salut que acomiadés la doctora —que té un contracte interí a urgències del CAP de les Corts— per una presumpta discriminació catalanofòbica. El succeït va provocar descontent a les xarxes, on va proliferar una intenció, ja materialitzada, de protestar a favor de la pacient i «assetjar» la professional mèdica.\nAixí mateix, tal com es pot veure en el vídeo al qual ha tingut accés 'Crónica Global', el grup, comandat per Santiago Espot —mediàtic per la seva irreverència extremista—, va acudir al centre mèdic per reclamar que l'hospital prescindís de la metgessa. Espot, que assegura que l'«humiliada» va presentar una queixa i «encara no se l'ha respost», dicta que l'actitud de la professional «vulnera l'article 33 de l'Estatut». En la seva defensa, el director del centre mèdic, a banda de desmentir l'acusació d'Espot i el seu grup, assenyala que només existeix una versió dels fets hegemònica.\nAlbert Rivera ha titllat l'acció d'Espot de «radical» i «totalitarista» | Catalunya Diari\nLes defenses a favor de la metgessa\nEn declaracions al mitjà, Álex Ramos, secretari general del sindicat de metges Simecat, assegura que, tot i que la pacient té dret a ser atesa en ambdues llengües, no hi ha requisit que obligui un treballador amb contracte interí o eventual a parlar en català.\nEn la mateixa línia, Jaume Padrós, el president del COMB i exdiputat al Parlament, ha trencat una llança a favor de la metgessa i ha recordat: «Ja em vagi manifestar en nom del Col·legi que aquest tipus d''escraches' són inadmissibles. Sense judicis paral·lels. Si hi ha alguna queixa, tan sols la pacient o el seu tutor, donat el cas, són les persones vàlides per vehicular-les mitjançant un mètode garantista». Padrós ha tret ferro a l'enfrontament dient que els que han protestat «viuen de crear un fals conflicte que acaba sent pintoresc i lamentable».\nAlbert Rivera, el president de Ciutadans, ha batejat la reacció dels nacionalistes de «totalitarisme pur». «Uns radicals separatistes assetgen al director d'un centre de salut perquè una doctora va atendre en castellà a una pacient. Aquesta gent no pot campar al seu aire. L'Estat ha d'actuar per protegir la llibertat de tothom. Prou», remarcava en el seu compte de Twitter.\nSilenci al Govern\nD'altra banda i segons critica el mitjà, la consellera de Salut, Alba Vergés (ERC), no ha volgut fer cap declaració al respecte.


Holiday Home Moules Route De La Corse Moulès França - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Moulès.\n-, Moulès, Moulès, França, 13280 - Veure al mapa\nDissenyat tant per oci com per negoci, Holiday Home Moules Route De La Corse està situat idealment a Moulès; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Holiday Home Moules Route De La Corse, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara balcó/terrassa, aparell de televisió, nevera, forn microones, renta vaixelles per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent piscina exterior. Gaudeixi d'incomparable serveis i d'una localització de prestigi a Holiday Home Moules Route De La Corse.\nAllotjaments a Moulès


ᐅ Activitats Teambuilding per Empreses a Solivella - Esportec\nACTIVITATS TEAMBUILDING A SOLIVELLA PER EMPRESES\nOferim un gran ventall d'activitats de teambuilding a prop de Solivella adaptables tant per a petites, mitjanes i grans empreses.\nExperts en serveis outdoor per a empreses a Solivella\nComptem amb molts anys d'experiència en la realització d’activitats de team building a prop de Solivella per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Solivella per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Solivella fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Solivella ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Solivella de Teambuilding\nActivitats esportives i d'aventura a prop de Solivella per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Solivella, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Solivella. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Solivella i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Solivella que us proposem.\nOferim tot tipus d'activitats a prop de Solivella, esportives i culturals\nPer oferir el màxim professionalisme i qualitat en els nostres serveis, la nostra plantilla consta de tècnics esportius especialitzats en cadascuna de les les activitats a Solivella que oferim.\nActivitats per a totes les edats a Solivella, 100% sostenibles\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Solivella i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Solivella amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nOferim activitats de tota mena a prop de Solivella, des d'excursions i rutes turístiques amb segway o bicicleta elèctrica, visita de cellers amb tastos inclosos, a cursos d'esquí per adults i nens, rutes en kayak i paddle surf, activitats acrobàtiques i parcs d'aventura...\nA Esportec som experts en teambuilding a la zona de Solivella per a petites, mitjanes i grans empreses.


Viure | Entrevista\nEntrevista a Sílvia Tarragó, autora de la novel·la ‘Temps de llum’\n“L’Avinguda de la Llum és un símil del que és la vida: un túnel que porta de la foscor a la llum”\nSílvia Tarragó a l'Avinguda de la Llum. Foto: Núria López.\nRespostes >> Sílvia Tarragó és autora de la novel·la Temps de llum (Columna edicions/Umbriel editores) que recrea la desapareguda Avinguda de la Llum, unes galeries comercials subterrànies que estaven ubicades sota el carrer Pelai de Barcelona. L’obra evoca amb detall l’atmosfera d’aquest espai comercial, el primer d’aquestes característiques que es va fer a Europa, així com l’època en què va existir, que va des de l’inici de la dictadura fins a l’arribada de la democràcia. L’ha publicat Columna en català i Umbriel en castellà.\nPer què va triar l’Avinguda de la Llum com a escenari de la seva novel·la?\nEm va semblar un lloc original, de fet únic, ja que van ser les primeres galeries subterrànies que es feien a Europa. A més, van crear-se tan sols un any i mig després que acabés la Guerra Civil. En un temps en què Barcelona patia moltes restriccions i mancances, la galeria oferia un món de llum i d’abundància que contrastava amb la grisor que hi havia a l’exterior. Vaig trobar que aquesta dissemblança entre l’avinguda subterrània lluminosa i la Barcelona fosca era perfecta per emmarcar la trajectòria vital de la protagonista i l’evolució social i política. També per remarcar l’efecte de la guerra, de la repressió i de la nostàlgia pel món que havia quedat enrere.\nCom eren aquelles galeries subterrànies?\nQuan es van inaugurar, l’octubre de 1940, eren un lloc elegant i selecte que acollia nombrosos comerços, un restaurant i, uns anys després, fins i tot un cinema i una emissora de ràdio. Durant les dues primeres dècades d’existència, l’Avinguda de la Llum era visitada per molta gent i, per això, també acollia exposicions temporals. Però aquesta època d’esplendor es va anar esvanint i, a finals dels anys seixanta, va iniciar un procés de degradació. Van aparèixer esquerdes i goteres, i alguns comerços van començar a tancar. La deixadesa i l’abandonament progressiu van fer que el públic visitant es reduís i va acabar, ja als anys 80, convertida en un lloc una mica sinistre, una ombra del que havia estat de bon començament. Al final, el 1990, les van tancar i es va iniciar la construcció del centre comercial El Triangle.\nQue en queda de l’Avinguda de la Llum, actualment?\nAl vestíbul de la parada de Plaça Catalunya dels Ferrocarrils de la Generalitat, que té la sortida al carrer Bergara, es poden veure algunes columnes i diverses fotografies. Allà era on es trobava el cinema, que ara és una sala d’exposicions i és identificable perquè hi ha dues portes blanques amb un rètol que diu ‘Espai de Llum’. També es poden veure moltes columnes, repintades això sí, a la perfumeria Sephora de El Triangle.\nTemps de Llum recull els cinquanta anys d’existència de les galeries. Com s’ho ha fet per poder recrear un període tan extens?\nReviure les diverses etapes de l’Avinguda de la Llum ha estat un procés laboriós. El llibre La plaça de Catalunya i l’Avinguda de la llum, de Rafael Pradas, editat per Ferrocarrils de la Generalitat de Catalunya, ha estat la font principal per poder recrear les galeries i la ciutat a la meva novel·la. Però també he trobat informació en diverses hemeroteques, que m’han servit per donar detalls més quotidians, com la moda de cada època, la música que s’escoltava, les pel·lícules que es veien o els cosmètics que es feien servir.\nLa dissemblança entre l’avinguda subterrània lluminosa i la Barcelona fosca era perfecte per emmarcar la trajectòria vital de la protagonista i l’evolució social i política.\nÉs, per tant, la novel·la, un retrat de la societat d’aquells temps?\nHe intentat escriure una història humana, d’emocions universals que transiten entre la foscor i la claror. És un recorregut invers al que fa l’Avinguda de la Llum, que acaba esdevenint un element metafòric, un símil del que és la vida: un túnel que porta de la foscor a la llum.\nCom són els personatges de la novel·la?\nSón com les persones reals, amb llums i ombres. Tots ells tenen algun secret amagat, una faceta oculta que no volen desvetllar però que, tard o d’hora, acaba emergint. També he intentat que reflecteixin tot allò que podia trobar-se a cada època: el combatent marcat per la guerra, el delator de la policia, l’opositor al Règim, l’estrangera que amb la seva actitud escandalitza els veïns…\n‘Temps de llum’ és una història humana, d’emocions universals que transiten entre la foscor i la claror.\nA qui s’adreça Temps de Llum?\nCom que és una novel·la coral reflecteix aspectes tan humans com l’amistat, l’amor, el desig de superació i, sobretot, la lluita. Per tant, pot agradar als lectors de novel·la intimista i costumista, que gaudeixin amb relats que tinguin un rerefons històric.\nQuè en pot desvetllar de l’argument?\nLa trama principal la protagonitza una noia acabada d’arribar a Barcelona, on vol prosperar. En el seu primer trajecte en el tren de Sarrià descobreix l’Avinguda de la Llum i en queda fascinada. Allà fa amistat amb les filles de dos botiguers, i cada dijous les va a veure. Al cap de poc, la protagonista coneix un revisor del tren i inicia una relació amb ell, mentre les seves amigues s’enfronten en una rivalitat que tindrà unes conseqüències terribles. A més, hi ha les històries d’un dels acomodadors del Cinema Avenida, d’un barber de la galeria, d’un metge de Sarrià i de la propietària d’una botiga de màquines d’escriure, entre molts d’altres. En definitiva, és una història molt humana i, alhora, molt social.\nEntrevista a Isabel del Río, editora solidària i activista cultural →


L’any passat es van vendre al món al voltant de 1.300 milions de smartphones. Com que els rànquings de marques que fan les diverses consultores inclouen els 12 mesos del 2020, encara no reflecteixen la caiguda de vendes de Huawei fora de la Xina causada pel veto dels EUA a l’ús dels serveis de Google per part de la firma, que continua apareixent en tercera posició, al darrere de Samsung i Apple.\nLa fotografia és molt diferent quan es miren les xifres del primer trimestre del 2021. Desapareguda Huawei dels cinc primers llocs, la tercera marca mundial ha passat a ser Xiaomi, seguida per Vivo i Oppo. Però en realitat aquesta classificació és enganyosa: les dues últimes marques formen part d’un mateix grup xinès anomenat BBK. Sumant les quotes de Vivo i Oppo al mercat mundial, com s’havia fet sempre amb les de Huawei i la seva segona marca Honor, BBK iguala el pes del líder Samsung. I afegint-hi les vendes de OnePlus, una altra marca del grup, probablement el supera.\nLa propietat de BBK està envoltada de misteri, però diverses fonts asseguren que l’estat xinès hi té una participació més que significativa. Per això sorprèn que els EUA no hagin posat fins ara cap obstacle que les seves marques (OnePlus acaba d’anunciar que s’anirà integrant dins d’Oppo) continuïn disposant dels serveis de Google. Encara resulta més intrigant que puguin tenir-los també els nous telèfons d’Honor, després que Huawei se’n desfés per salvar-la venent-la precisament a un consorci format majoritàriament per administracions públiques xineses. Tot plegat indica que els EUA no pateixen gens perquè els consumidors vinculin els seus telèfons xinesos als serveis del cercador. Més aviat el negoci de Huawei que els destorba és el de les xarxes de telecomunicacions. Per això, per exemple, amenacen els Emirats Àrabs amb no vendre’ls avions de combat F-35 si no retiren l’equipament de Huawei de la xarxa 5G.


Dimecres 27/10/2021 - 18:30h\nEl capital científic és un concepte encunyat per la professora Louise Archer i els seus col·legues del King's College, de Londres. Pot visualitzar-se com una motxilla amb quatre butxaques: el que saps, el que penses, el que fas i a qui coneixes amb relació a la ciència.\nUna manera d'aconseguir que creixi el capital científic és valorar-lo a l'escola i tenir en compte les experiències, coneixements i inquietuds que cada alumne porta amb si a l'aula.\nA l'EduCaixaTalks STEAM, el 27 d'octubre del 2021 (18.30 h), indaguem amb Louise Archer en el benestar i el compromís cívic dels joves a través de la ciència.\nProfessora de Sociologia de l'Educació Karl Mannheim a l'Institut d'Educació de la UCL (Londres).\nLouise Archer és professora de Sociologia de l'Educació Karl Mannheim a l'Institut d'Educació de la UCL (Londres). La seva àrea de recerca és la participació de joves en ciència des de la perspectiva de la igualtat i l'equitat.\nResponsable del Living Lab de Salud d'IrsiCaixa\nRosina és investigadora al Living Lab de Salut d'IrsiCaixa i especialista en la Recerca i Innovació Responsable (RRI). Durant els últims 15 anys, ha participat com a investigadora principal en 10 projectes finançats per la C.E relacionats amb la RRI. (RRI Tools, Fit4Food, EnRRICH, Inspiris, etc.) Combina les seves recerques amb la docència acadèmica en diferents graus i postgraus de la Universitat de Barcelona (UB) i la Universitat Oberta de Catalunya (UOC).\nDigna Couso és experta en Didàctica de les Matemàtiques i les Ciències. Actualment està investigant sobre l'anàlisi de l'interès, l'autoeficàcia i les aspiracions en STEAM, al costat de l'equitat i l'equilibri de gènere en aquest àmbit.\nProfessor de secundària en l'Institut Marta Estrada (Granollers)\nJordi Domènech, a més de ser professor de secundària, és professor associat en el Departament de Didàctica de la Matemàtica i les Ciències Experimentals (UAB). Participa en diferents espais d'innovació educativa en l'ensenyament de les ciències, en particular en àmbits relacionats amb l'Aprenentatge Basat en Projectes, les Controvèrsies Soci-Científiques, STEM i l'Educació per a la Ciutadania.\nAquest webinar forma part del cicle EduCaixaTalks STEAM.\nAquí trobaràs el dossier informatiu de tots els cicles de webinars EduCaixaTalks. També pots accedir a un manual de la UCL sobre el "capital científic".\nManual de la UCL sobre "Capital científic" (PDF 1291Kb)\nPresentació de Louise Archer (ES) (VND.OPENXMLFORMATS-OFFICEDOCUMENT.PRESENTATIONML.PRESENTATION 14688Kb)\nPresentació de Louise Archer en anglès (VND.OPENXMLFORMATS-OFFICEDOCUMENT.PRESENTATIONML.PRESENTATION 14689Kb)\nPresentació de Rosina Malagrida (ES) (VND.MS-POWERPOINT 16104Kb)\nPresentació de Jordi Domènech (PDF 3682Kb)\nJa pots reviure l'EduCaixaTalks STEAM en el vídeo de més adalt\nAquest webinar ofereix unes reflexions molt interessants i aportacions que ens poden ajudar a reflexionar sobre les pràctiques docents en relació a la perspect llegir mes


Setmana de l’aigua!!!\nLes setmanes passen volant. Aquesta és la quarta setmana del casal Plage Sport i hem creat activitats entorn la temàtica a l'aigua.\nTant el grup dels grans, com el grup dels més petits, ens ho estem passant pipa!\nAquí podeu veure algunes imatges de la sortida en BTT incloent-hi bany al riu, l'excursió a l’Aquadiver, inventors de depuradores d'aigua, circuits amb rodes pels més petits...\nLa setmana que ve ens esperen més activitats. Potser hi haurà alguna sorpresa de la qual ells ja s'estan preparant?


La sostenibilitat és l’únic camí per al futur de l’edificació | Barcelona Building Construmat\nLa sostenibilitat és l’únic camí per al futur de l’edificació\nPer aconseguir això, cal treballar en dos camps complementaris: d’una banda hem de seguir sent referència en els continguts, recolzant-nos en el coneixement dels nostres associats i, de l’altra, hem de comunicar i divulgar aquests continguts a un públic el més ampli possible. Els continguts es defineixen en els projectes, la comunicació en els esdeveniments.\nAmb la vista posada en un aparador tan important com és Barcelona Building Construmat, GBCe portarà contingut al saló i alhora, BB Construmat, ens servirà com a plataforma per comunicar a un públic que encara no està familiaritzat amb la necessitat d’aquesta transformació del mercat cap una construcció més sostenible.\nEl coneixement i la definició de referències, en termes de bones pràctiques, d’indicadors, d’estratègies, de mesurament d’impactes, o de crear conscienciació es fa a través dels projectes que es desenvolupen a l’entorn de GBCe. En aquests moments estem immersos en diferents projectes als quals dediquem el nostre treball i amb els quals col·laborem a donar impuls al sector.\nAmb el Ministeri de Foment desenvolupem una eina que ajuda a accelerar la rehabilitació integral dels edificis de l’Administració Pública. L’eina dóna referències i pautes per prendre decisions en funció de les necessitats específiques de cada edifici. O el projecte BUILD UPON, finançat pel programa Horitzó 2020 de la Unió Europea, impulsat i coordinat per GBCe, però desenvolupat amb 13 GBCs Europeus. L’objectiu és ajudar els governs europeus en la tasca de la revisió de les estratègies nacionals de rehabilitació energètica. BUILD UPON ha aconseguit involucrar milers d’actors del sector a través de centenars de tallers en tots els països, perquè l’estratègia reflecteixi la visió de tot el sector de la construcció. O la revisió, l’actualització i la re-activació de l’Estratègia Catalana de Rehabilitació Energètica d’Edificis, un treball que fem amb un equip molt potent d’associats a Catalunya. O projectes de menor calat però igualment importants com acompanyar a la Diputació de Barcelona en definir indicadors de sostenibilitat per a les seves licitacions públiques, o acompanyar els nostres associats quan necessiten algun expert o ponent.\nTots aquests projectes són instruments per adquirir un coneixement compartit, involucrant a tots els agents. I només té sentit fer l’esforç de desenvolupar aquests projectes si després comuniquem i divulguem els resultats. I expliquem com tots aquests treballs ajuden a transformar realment el mercat de la construcció. Hem d’estar presents en la definició de les visions globals, de les estratègies nacionals i regionals, en el mesurament d’impactes, certificant edificis excel·lents en la sostenibilitat amb l’eina VERDEGBCe, en la formació dels professionals. Aquests són els reptes de GBCe.\nEl sector de la construcció a Espanya ha passat un decenni molt dur i difícil, però no hem parat de treballar. Hem aconseguit que la rehabilitació integral sigui considerada com un subsector amb igual o major importància econòmica i rellevància social que el subsector de l’obra nova. La societat entén i accepta que hem de treballar des del principi d’una limitació de recursos naturals disponibles. Aquesta limitació ens obliga a seguir investigant i desenvolupant noves respostes, nous productes, nous sistemes. I això crea ocupació, millora el nostre hàbitat i protegeix el medi ambient. Les bases de la sostenibilitat.\nAmb tots aquests projectes en marxa vam arribar a BB Construmat, un escenari inigualable per donar-los a conèixer, per prendre contacte amb professionals, empreses, entitats i tota mena d’agents que estan involucrats en aconseguir un nou futur per al sector de l’edificació.\nEns veiem a Barcelona Building Construmat!\nPost AnteriorEuropean BIM Summit i BBconstrumat uneixen esforços per promoure un sector de la construcció més eficient amb l’ús de BIM\nSegüent Post Configuraràs la Terra


Vídeo: El CPA Olot es proclama campió del Campionat d’Europa de Grups Xou Grans – elgarrotxi.cat\n27 abril, 2014 Redacció MULTIMÈDIA 0\nDesprés que ahir divendres el grup juvenil del Club Patinatge Artístic d’Olot amb la seva coreografia “Amb sentiment” guanyessin el bronze, aquesta nit ha finalitzat el Campionat d’Europa de Grups Xou Almeres 2014 amb excel·lents notícies.\nEl CPA Olot ha revalidat el títol de campió d’Europa de Grups Grans amb la seva coreografia “Respira”. De la segona a la quarta posició hi ha hagut una ajustada lluita que ha dividit al jurat i que ha provocat que les mínimes diferències es resolguessin pel sistema de “white”. D’aquesta manera, el grup italià Cristall Skating Team s’ha fet amb la medalla de plata, i després d’ells s’ha classificat el Patinatge Masnou, amb la seva actuació “Laberint”, que els ha valgut la tercera posició i la medalla de bronze. El Reus Deportiu ha finalitzat quart amb la seva actuació “Dear Santa”. Ara tots els esforços estaran centrats al mundial de patinatge artístic que se celebrarà a Reus del 27 de setembre al 12 d’octubre. Moltes felicitats a tots i a totes per ser els millors i ser el club d’Olot més internacional. Els dos equips, arribaran demà a Olot als vols de dos quarts de vuit, on s’espera que hi hagi molta afició i familiars a rebre les campiones.\nLes juvenils del CPA Olot aconsegueixen el bronze al Campionat Europeu\nPalamós, Roses i Sant Carles de la Ràpita inicien una temporada rècord de creuers


Notícies - El monòlit de Delphi es trasllada al carrer per recordar el llegat industrial de Sant Cugat\nLa planta d'AMTA, l'antiga Delphi, estarà a punt per operar a la primavera i s'espera que hi treballin 300 persones a finals d'any (11/gen/17)\nel 31/gen/18 Alba Triadó Societat PDF\nUn grup de treballadors de l'antiga Delphi i l'Ajuntament han traslladat el monument commemoratiu del cinquantè aniversari de la fàbrica a la placeta que hi ha a la cantonada entre la Rambla del Torrent d'en Xandri i el carrer d'Orient, just davant la planta, per recordar als santcugatencs el llegat industrial de la ciutat. L'escultura, que fins ara es trobava dins les instal·lacions, vol ser un homenatge a la mateixa fàbrica i a les generacions de santcugatencs que hi han treballat els 57 anys que ha estat en funcionament.\nUn dels impulsors de la iniciativa és l'historiador Jordi Casas, que també va ser treballador de Delphi. Casas ha destacat la importància de reivindicar una empresa important per a la ciutat on han passat més de 6.000 treballadors i que 'va suposar, d'alguna manera, l'origen del barri de Sant Francesc i de la carretera de Cerdanyola'.\nÉs bo que una ciutat no perdi la seva memòria històrica i recordar els elements del teixit industrial que han permès donar feina a molta gent i per tant que moltes famílies de Sant Cugat i també del voltant poguessin viure dignament durant molts anys.\nEl monòlit és obra de l'escultor i extreballador de la fàbrica Xavier Moreras, que ha adaptat la peça superior per posar-hi l'any de tancament de Delphi. Amb l'escultura Moreras ha volgut simbolitzar les diferents etapes de la vida de la fàbrica.\nTall incrustat: Xavier Moreras\nEls encaixos entre èpoques i anys són difícils. Aquí s'assenten els blocs uns sobre els altres d'una forma relativament estable. Però si no hi hagués una barra i un fil conductor, que és la voluntat de tirar aquesta empresa endavant, els blocs no s'aguantarien.\nAl bloc inferior de l'escultura, hi ha el nom dels tres fundadors de la fàbrica; Pintó, Cerdà i Recasens. La segona peça està dedicada als homes i les dones que hi han treballat i el bloc central és en record dels proveïdors i els clients, sense els quals una indústria no pot progressar. Finalment, la quarta peça té inscrits els noms dels productes que s'han fabricat a Delphi i la cinquena i última llueix la inscripció de l'any de fundació i del tancament de l'empresa amb dues mans que simbolitzen el futur.\nL'actuació forma part del ventall d'accions que un grup d'extreballadors, el Grup d'Estudis Locals i l'Ajuntament estan duent a terme per preservar el patrimoni de la fàbrica, com l'arxiu històric de l'empresa i algunes peces produïdes a la factoria santcugatenca.\nL'escultura commemora els més de 50 anys d'història de Delphi a la ciutat


Per què Ramon Llull empra el llatí? | El Fil de les Clàssiques\nPer què Ramon Llull empra el llatí?\nRamon Llull, escultura de bronze i pedra (1967) d’Horacio d’Eguía al Passeig de Sagrera, Ciutat de Mallorca amb inscripció en llatí, català i àrab.\nTots els infants que hem nascut a l’illa de Mallorca sabem des de ben petits qui és Ramon Llull i ens fascina la seva apassionant vida i obra. Com pot ser que un cortesà com ell, casat amb la noble Blanca Picany i amb dos fills, ho deixi tot per dedicar-se a la contemplació i a la conversió d’infidels? Pintem el seu rostre barbut després de contemplar les seves múltiples escultures i de visitar el seu sepulcre a l’església de Sant Francesc de Ciutat, davant del qual ens expliquen la seva mort de retorn a Mallorca enmig de la mar Mediterrània. Vaig créixer envoltada del savi il·luminat, fins i tot vaig jugar, sense saber-ho en una de les seves propietats, la posada de Biniatró, que va heretar del repartiment del rei Jaume I. Escoltem atentament de ben petits, dels mestres i dels padrins, els seus escrits, sobretot del LLibre de les bèsties. Encara recordo com m’explicaven l’elecció del rei Lleó, com els animals d’una espècie i l’altra s’escometien perquè el rei fos dels seus; el sermó del rei als consellers que l’atenien amb reverència; les intrigues de la Guineu… Passen els anys, i una descobreix a classe de filosofia que en El llibre de les bèsties, hi ha quelcom més que les historietes d’animals que em feien somiar: “raonament”, “qüestió”, “pensament”. A classe de socials, una percep que Llull mitjançant la ficció animal descriu la situació real de la societat per tal d’extreure conclusions del que hauria de ser… Després una s’adona a Llengua i Literatura Catalana, gràcies a un gran professor, Joan Melià, que aquell Ramon Llull cortesà, viatger,… és el més rellevant i genuí escriptor, filòsof, místic, teòleg, professor i missioner mallorquí del segle XIII (1232-1316) i alhora el primer gran autor literari en català gràcies al qual la llengua catalana esdevingué més culta: per la incorporació de llatinismes i neologismes provinents del llatí, així com per la introducció de calcs i imitacions sintàctiques de la llengua llatina en els seus escrits.\nDeixant a banda, les meves relacions personals amb Llull, tot i que en venir a estudiar a Barcelona, el vaig trobar al vestíbul de la Universitat que ara acull l’exposició “Tresors del coneixement”, hic et nunc, ja que enguany, en ocasió del setè centenari de la seva mort, arreu se celebra l’Any Llull, i també als centres escolars i fins i tot se’n fan treballs de síntesi, rutes literàries i nosaltres, a classe de llatí, ens preguntem pel món clàssic en Ramon LLull. Ara bé, si bé la seva obra escrita és la més extensa produïda per un sol autor medieval, no sols està redactada en llatí, sinó també en català, occità i àrab, per què Llull utilitza el llatí?\nEn primer lloc, cal tenir en compte l’època en què viu. El segle XIII és una cruïlla cultural -i també lingüística- entre tres móns: el de l’escolàstica, el món àrab i la poesia trobadoresca. Ramon Llull a la Mallorca que feia poc havia estat conquerida per Jaume I va aprendre, a diferència d’altres pensadors del seu temps, àrab d’un esclau domèstic i la seva primera producció escrita és precisament una traducció de l’àrab al llatí, el Compendium logicae Algazellis.\nDe les dues-centes seixanta obres conservades, segons els catàlegs moderns, la majoria estan escrites en llatí i s’estudien, sota la direcció de Friedrich Stegmüller, al Raimundus-Lullus-Institut, que es troba a la Facultat de Teologia de la Universitat alemanya de Friburg de Brisgòvia. Per què l’empra? Doncs, no pas com a llengua de l’antiga Roma, ans com a llengua única de comunicació de la cristiandat -l’àrab com a llengua de conversió i per tal d’arribar a més gent el provençal, la llengua de cultura de la poesia laica de l’Europa Medieval-. El llatí era la llengua de l’Església; però també era la llengua de cultura de l’Europa occidental: obligatòria a les universitats, la llengua de la Cúria pontifícia, la de la diplomàcia, dels llibres… El llatí li garantia que els seus escrits arribessin a tots els racons d’Occident. Després de la conversió, en estudiar teologia i filosofia, Llull es va veure obligat a conèixer la llengua llatina, ara bé no dominava els recursos expressius. Tanmateix, va utilitzar magistralment el llatí vulgar per tractar tota mena de temes i matèries amb l’ajut dels seus col·laboradors per a la publicació i difusió de les seves obres en llatí. D’aquí que el llatí no és sempre uniforme, de vegades és una traducció literal de les estructures lingüístiques de les llengües romàniques, d’altres s’assembla més al llatí escolàstic i alguna obra té el segell d’un humanista.\nLlull escriu en llatí tot respectant els trets de la tradició literària i és un bon hereu de la tradició científica i filosòfica, sobretot platònica i aristotèlica. En canvi, Llull no cita, per qüestions de fe, gairebé mai els autors de tradició clàssica, filtrats per la tradició llatina medieval, tot i que aquests anaven guanyant terreny i tot sovint s’hi inspira i, si són massa pagans, canvia. A veure, en quin mite creieu que es va inspirar Llull quan va escriure:\nReconta’s que el Cercle e el Quadrangle e el Triangle s’encontraren en Quantitat, qui era llur mare, la qual tenia un pom d’aur e demanà a sos fills si ells sabien a qui devia donar aquell pom d’aur. Vid. “Ramon Llull” de Lola Badia dins La nissaga catalana del món clàssic, a cura de Montserrat Tudela i Penya i Pere Izquierdo i Tugas. Barcelona, Auriga 2011.\nEntre els actes de Sant Jordi a l’IPM de l’àrea de clàssiques (Scriptorium, punts de llibre amb papir i calamus, recital Carpe diem, visita a Iluro i a l’exposició El sexe a l’època romana, Gimcana al Parc del Laberint…), hem treballat també Ramon Llull i l’alumna de 4t ESO Carla Camara ha estat l’artífex d’aquest arbre lul·lià amb unes etiquetes que en llatí pregunten (quid? quando? ubi? quare?) i responen sobre les qüestions de l’Arbre de la Ciència (Ars scientiae) que segurament, com apunta Pere Villalba, Llull va escriure primer en llatí i després en català.\nEl meu immens agraïment als meus mestres, professors i parents que m’han fet créixer admirant l’obra de Ramon Llull i també a la Carla que ha dedicat moltes hores de pati per complaure’m amb l’arbre de la ciència que ara tenim al passadís de l’institut IPM a l’edifici Cristòfol Ferrer just a tocar a la nostra aula de Clàssiques. Entre tots i totes, ara hi hem de posar les nostres àrees de coneixement en llatí i, seguint el savi, procurar que aquest sigui interdisciplinar, plurilingüe i pel bé comú: Si treballes per be comu cascun hom es teu u a u.\nThis entry was posted in General, Llatí, Llatí 1r Bat., Llatí 2n Bat., Llatí 4t ESO, Llengües and tagged Any Lul·lià, Arbor scientiae, Arbre de la ciència, Clàssics catalans, Llatí, Ramon Llull on 13 maig 2016 by Margalida Capellà Soler.\n← “El pas del temps”, un projecte de Llatí i Visual i Plàstica Dia Internacional dels Museus: quina nit de museus! →\n46 thoughts on “Per què Ramon Llull empra el llatí?”\nMargalida Capellà Soler Post author 17 maig 2016 at 06:09\nEl documental és Phantasticus El cant de Ramon\nMargalida Capellà Soler Post author 17 maig 2016 at 08:00\nA Instagram hi trobareu també les etiquetes!\nUna foto publicada por Margalida Capellà (@filaracne) el 13 de May de 2016 a la(s) 2:22 PDT\nJoaquin 17 maig 2016 at 11:50\nConocido como Raimundo Lulio en castellano, Raimundus o Raymundus Lullus en latín, fue un laico próximo a los franciscanos, filósofo, poeta, místico, teólogo y misionero mallorquín. Fue declarado beato por «culto inmemorial» y no por los cauces oficiales. Su fiesta se conmemora el 27 de noviembre.\nSe le considera uno de los creadores del catalán literario y uno de los primeros en usar una lengua neolatina para expresar conocimientos filosóficos, científicos y técnicos, además de textos novelísticos. Se le atribuye la invención de la rosa de los vientos y del nocturlabio.\nSU OBRA MAS IMPORTANTE ES “El ÁRBOL DE LA CIENCIA”\nMar Cruz Viladoms 18 maig 2016 at 11:57\nPersonalment, sí que havia sentit parlar de Ramon Llull en les classes de llengua i literatura catalana, però desconeixia que tantes de les seves obres les va escriure en llatí. Com bé es diu en l’apunt, Llull l’utilitzava com a llengua única de comunicació de la cristiandat. En aquella època, el llatí era la llengua de l’Església, al mateix temps que era la llengua de cultura de l’Europa occidental. Gràcies al fet que va escriure en llatí, va permetre que les seves obres s’estenguessin arreu Occident.\nHe quedat meravellada per la gran feinada que ha degut comportar fer l’arbre que hi ha en la porta de la nostra classe. Felicitats perquè ha quedat d’allò més bé.\nLaia A. 18 maig 2016 at 12:06\nRamon Llull… Ramon Llull va ser una figura molt important de la llengua catalana, creador del català literari durant el S.XII i S.XIII, va ser a part d’aixó, teóleg, frare, escriptor…\nTé un dia en conmemoració a les seves obres i a ell, el qual és el 27 de Novembre.\nEnhorabona Carla per aquest arbre tan fàntastic en memòria a una obra important de Ramon Llull, l’arbre de la ciència, es nota les hores de feina, un treball fabulós!\nUna obra molt significant pel nom e Llull, un munt de volúms que cada una de les ciències representa un arbre amb arrels, aquestes, les arrels, són els principis bàsics de cada ciència. La seva obra es divideix en catorce arbres principals i dos arbres auxiliars.\nLaia A. 18 maig 2016 at 12:14\nPer cert, aquest any, diem que és l’any Llull, perquè es compleix el VIIè centeanari de la seva mort.\nL’arbre està versionat en les dues llengües, llatí i català, per l’època en la qual va ser creat: S.XII-S.XIII.\nA la porta tenim un arbre similar al de Llull , per conmemorar-lo, a l’arbre de la ciència de Ramon LLull, eren quid? quando? ubi? quare? les quals eren contestades a través de l’informació de l’arbre.\nLaia Costa 18 maig 2016 at 12:14\nQui no coneix a Ramon Llull? Gràcies al qual la llengua catalana va esdevenir més culta: per la incorporació de llatinismes i neologismes provinents del llatí.\nLa seva obra escrita és la més extensa, està redactada en llatí. Ell viu al s. XIII, on trobem una cruïlla cultural -i també lingüística- entre tres mons: el de l’escolàstica, el món àrab i la poesia trobadoresca. Ramon Llull va aprendre, àrab d’un esclau domèstic i la seva primera obra escrita és precisament una traducció de l’àrab al llatí, el Compendium logicae Algazellis.\nLa majoria de les seves obres estan escrites en llatí perquè era una llengua única de comunicació de la cristiandat-l’ àrab, i perquè era una llengua de conversió i per tal d’arribar a més gent el provençal, la llengua de cultura de la poesia laica de l’Europa Medieval. El llatí era la llengua de cultura de l’Europa i això, li garantia que els seus escrits arribessin a tots els racons d’Occident. En canvi, Llull no cita mai els autors de tradició clàssica.\nLa seva obra més important és ”Arbor scientiae” (l’arbre de la ciència) i per això, tenim un arbre a classe!\nAquest any es celebra el VIIÈ Centenari de la seva mort, per això el commemorem.\nLaia Costa 18 maig 2016 at 12:15\nLua Gallen Izquierdo 19 maig 2016 at 12:42\nA la porta tenim un arbre semblant al de Llull , per conmemorar-lo, a l’arbre de la ciència de Ramon LLull, ens hem plantejat en llatí: quid? quando? ubi? quare? la resposta de les quals es troba contestada a través de l’informació de l’arbre.\nLes raons d’aquests actes es que és el VIIé centenari de la mort de Ramom Llull\nLaura 19 maig 2016 at 12:47\nRamon Llull va incorporar al català neologismes i llatinismes. Llull va aprendre àrab, i traduí un text en àrab al llatí. Llull, escrivia en llatí perquè era la llengua de comunicació, també era la llengua de cultura de l’Europa, per tant, les seves obres arribarien a més llocs.\nLa seva obra més destacada és “Arbor scientinae” (com podem saber pel títol, escrita en llatí) que significa l’arbre de la ciència,. D’aquí l’arbre que hi ha a l’entrada de classe!\nAquest any celebrem el VIIè centenari de la seva mort, i per això el commemorem.\nMireia Sánchez 20 maig 2016 at 10:38\nA les classes de Literatura Catalana ja havia sentit parlar de Llull. Va ser un dels escriptors i pensadors més destacats de l’Edat Mitjana. No sols dels territoris de parla catalana, sinó de tota la tradició europea. Els seus amplis coneixaments van afavorir a que fes aportacions remarcables en tots els àmbits del saber de la seva època, que van des de la filosofia i la teologia, fins al dret, la medicina, l’astronomia, la retòrica o la lògica. Apart d’això, Llul també escribia en llatí ja que en aquella època la teologia encara s’estudiava en llatí. En definitiva, el llatí era la llengua de cultura d’aquella època.\nL’arbre que tenim a la porta de l’aula de clàssiques és l’arbre de la ciència.\nMargalida Capellà Soler Post author 21 maig 2016 at 10:02\nEll és: Ramon Llull\nEn els 700 anys de la mort de Ramon Llull, Lola Badia, directora del Centre de Documentació Ramon Llull, i el poeta Enric Casasses parlen de l’autor de “Blanquerna” i del “Llibre de meravelles”, home de ciències i també de lletres.\nIrene Sanz 22 maig 2016 at 15:36\nQuin alumne de 1r de batxillerat no coneix Ramon Llull i la seva literatura doctrinal? Personalment, no sabia que va escriure tantes obres en llatí! Però té sentit, ja que en aquella època el llatí era la llengua de l’Església i de la cultura de l’Europa occidental, permentent així que les seves obres es poguessin estendre a l’Occident.\nAquest any diem que és l’any Llull perquè es compleix el VIIè centenari de la seva mort.\nSandra Mendoza Barco 22 maig 2016 at 21:49\nAquest any és l’any Llull ja que es compleix VIIè centenari de la seva mort, raó per la qual la alumna Carla Camara, a la qual m’agradaria felicitar pel seu treball, a creat magnífic arbre Iul·lià ue fa referència a l’Arbre de la Ciència, l’obra més important de Ramon Llull. En l’arbre Iu·lià trobem les preguntes quid? quando? ubi? quare?, preguntes que es poden contestar gràcies a l’informació que l’arbre proporciona.\nPersonalment ja coneixia la vida e història de Ramon Llull, gran escriptor, filòsof, místic, teòleg, professor i missioner mallorquí que va enriquir molt la llengua catalana. Llull utilitzava el llatí per escriure les seves obres ja que en aquella època el llatí era la llengua de l’Església i la llengua de cultura de l’Europa occidental, d’aquesta manera aconseguia que les seves obres es divulguessin amb molta més facilitat.\nValentina Restrepo 22 maig 2016 at 22:18\nA classe de català ja havia sentit parlar de Ramon Llull i el vam conèixer una mica més, però abans també havia sentit escoltat alguna cosa d’ell; no m’imaginava que tenia tantes obres escrites en llatí però és lògic perquè en aquella època el llatí era la llengua mésl que més es coneixia, com ara l’àngles, en aquella època era la llengua de l’Esglèsia i de la cultura de l’Europa Occidental i això permetia la seva extenció arreu d’Occident.\nAquest any diem que és l’any Llull perquè es compleix el VIIè centenari de la seva mort. L’arbre que tenim a la porta de l’aula de clàssiques és l’arbre de la ciència.\nRaquel Bernad 23 maig 2016 at 20:09\nRamon Llull va possar al català neologismes i llatinismes. Llull va aprendre àrab, i va traduí un text en àrab al llatí. Llull, escrivia en llatí perquè era la llengua amb la que es comunicava, també era la llengua de cultura de l’Europa.\nLa seva obra més coneguda és “Arbor scientinae” que significa l’arbre de la ciència,. D’aquí l’arbre que hi ha a l’entrada de classe.\nPingback: Nit dels Museus al Museu d’Història de Catalunya | Aracne fila i fila\nSoukaina 24 maig 2016 at 21:49\nBonum diem ,\nJo abans ja havia escoltat parlar de Ramon Llull mallorquí de naixement, va viure entre 1232 i 1316 i va ser un escriptor prolífic i polifacètic, que es va expressar en llatí, en català i en àrab.\nL’Art és el fonament de l’apologètica i forneix una base metodològica única per a tots els camps del saber del segle XIII: de la teologia, a les ciències naturals i humanes.\nRamon Llull escrivia en llatí perquè era la llengua amb la que es comunicava, també era la llengua de cultura de l’Europa.\nClaudia Pérez 27 maig 2016 at 10:38\nAquest és l’any del LLull perqué es cel·lebra el VIIè centeanari de la seva mort.\nRamon Llull va ser una peça essencial a Catalunya. Tampoc sabia que gran part de la seva obra literària l’expressés en llatí. I per què? doncs perqué va ser la llengua la qual ell utilitzava com a mitjà de comunicació.\nRobert Cepeda Machuca 30 maig 2016 at 09:30\nQuan la gent parla de literatura catalana obligatòriament hi ha d’aparèixer el nom dan Ramon Llull, tot i que la literatura catalana no em crida tant l’atenció he de dir que aquest home va fer una gran feina literària i el fet que les seves obres estiguin escrites en llati va ajudar molt en la seva difusió. Llull utilitzava aquesta llengua, ja que era l’idioma de l’església, aquest és l’any del Llull perquè es celebra el VIIè centenari de la seva mort.\nPersonalment l’obra que més m’ha agradat del mallorquí fou Blanquerna, finalment felicitar als companys i a la magistra per la feina que han fet amb l’arbre que esta al costat de la porta.\nroman.marta 30 maig 2016 at 11:47\nRamon Llull mallorquí de naixement, va viure entre 1232 i 1316 i va ser un escriptor prolífic i polifacètic. Llull, escrivia en llatí perquè era la llengua amb la que es comunicava, també era la llengua de cultura de l’Europa. Aquest és l’any del LLull perqué es cel·lebra el VIIè centeanari de la seva mort.\nJa hi havia sentit parlar d’ell avans però mai l’he investigat a fons.\nAnna Bagaria 30 maig 2016 at 11:51\nJa havia escoltat parlar sobre Ramon Llull ja que aquest any l’hem treballat bastant a literatura de català. Va ser un escriptor, filòsof, místic, teòleg, professor i missioner mallorquí del segle XIII, conegut per la seva extensa obra escrita, redactada en català, occità, llatí i àrab.\nLa seva obra més famosa és “Arbor scientiae”, d’aquí ve l’arbre que tenim penjat a la porta creat per la meva companya Carla per commemorar VII centenari de la mort de Ramom Llull.\nLeila Díaz Chiheb 31 maig 2016 at 09:18\nRamon Llull va ser un escriptor, filòsof, místic, teòleg, professor i missioner mallorquí del segle XIII, conegut per la seva extensa obra escrita, redactada en català, occità, llatí i àrab i és considerat el primer autor a fer servir una llengua vulgar per fer arribar millor a la gent els coneixements filosòfics, teològics i místics.\nA la porta tenim un arbre semblant al de Llull , per conmemorar-lo, a l’arbre de la ciència de Ramon LLull, que ens plantejat une preguntes en llatí: quid? quando? ubi? quare? la resposta de les quals es troba contestada a través de l’informació de l’arbre.\nariadna 31 maig 2016 at 19:52\nJa coneixia Ramon Llull, per els meus pares i perquè l’hem treballat a classe de català, s’abia que havia escrit moltes obres, però no sabia que també escrivia en llatí. Cosa que ara trobo normal, ja que, en aquella època el llatí era una de les llengues més conegudes.\nL’arbre que ha penjat a la porta, una de les meves companyes de classe (Carla Camara), representa l’obra “Arbor scientiae” de Ramon Llull. Hem penjat aquest arbre per commemorar el VII centenari de la mort de Ramom Llull.\nAlba Zarcos 6 juny 2016 at 19:33\nRamon Llull va viure del 1232 al 1316 i va ser un escriptor molt important. Ell escrivia en llatí ja que era la llengua amb la que parlava (comunicava), afegint que era la llengua cultura d’Europa. Aquest és l’any de Llull ja que és el setè centenari de la seva mort.\nJa havia escoltat parlar d’ell ja que vaig haver de fer un treball sobre ell, té moltes obres importants i la Carla a representat molt bé una d’elles, Arbor Scientiae i hem penjat l’arbre per commemorar el VII centenari de la seva mort.\nMargalida Capellà Soler Post author 8 juny 2016 at 16:52\nAlexia Álvarez Pàmies 8 juny 2016 at 17:42\nRamon Llull va néixer a Mallorca l’any 1232, era fill de pares Barcelonins.\nEls trenta anys, va tenir una revelació i va decidir desvincular-se de la família i iniciar un canvi radical de vida.\nAquesta nova vida eclesiàstica el va portar a viatjar per Europa,\ni Àfrica amb l’objectiu de convertir els infidels al\nRamon Llull és considerat el creador de la prosa literària en llengua\ncatalana. Va ser el primer autor Europeu en utilitzar una llengua Romànica\npopular per tractar temes que eren reservats al Llatí: filosofia, ciències, etc. Ramon Llull va utilitzar en les seves obres 4 llengües: el llatí, el català,\nl’àrab i l’occità. L’ús del llatí s’explica pel fet que era la llengua del clergat, de les\nrelacions diplomàtiques i de les universitats.\nAquest any se’l commemora perquè és el sèptim centenari de la seva mort, per això el commemorem.\nPer últim dir que l’àrbol de l’entrada de classe està molt ben fet, felicitats a la meva companya.\nMargalida Capellà Soler Post author 8 juny 2016 at 20:40\nhttp://play.barcelonatv2.webtv.flumotion.com/play/player?podId=45550 Pere Villalba a Terrícoles BTV\nMaryama 9 juny 2016 at 16:38\nJo ja coneixia a Rmos Lull, l’hem treballat a català amb l’Ester a classe, Llull va ser un escriptor, filòsof, místic, teòleg, professor i missioner mallorquí del segle XIII, conegut per la seva extensa obra escrita, redactada en català, occità, llatí i àrab i és considerat el primer autor a fer servir una llengua vulgar per fer arribar millor a la gent els coneixements filosòfics, teològics i místics.\nL’arbre està penjat per commemorar el VII centenari de la mort de Ramom Llull.\nMargalida 8 setembre 2016 at 08:01\nMargalida 11 setembre 2016 at 07:59\nYo, Ramon Llull\nJo, Ramon Llull TV3\nMargalida Capellà Soler Post author 14 setembre 2016 at 17:51\nMargalida Capellà Soler Post author 20 setembre 2016 at 19:54\nMargalida Capellà Soler Post author 21 setembre 2016 at 18:09\nMargalida Capellà Soler Post author 21 setembre 2016 at 18:17\nMargalida Capellà Soler Post author 29 setembre 2016 at 16:51\nMargalida Capellà Soler Post author 23 octubre 2016 at 10:16\nEl llibre de les bèsties de Ramon Llull\nMargalida Capellà Soler Post author 24 novembre 2016 at 09:58\nDescripción de Vols venir a la meva barca? 23 – Ramon Llull i entrevista a Eduard Boada i Meritxell Blay 15/11/16\nMargalida Capellà Soler Post author 29 novembre 2016 at 09:30\nMargalida Capellà Soler Post author 29 novembre 2016 at 16:13\n@onesllull Busqueu-lo, fotografieu-lo i etiqueteu les fotos amb el hashtag #onesllull. Hi ha uns quants premis!https://t.co/Vc14r2CLYf pic.twitter.com/DmJJHlpcIk\n— Centre Llull UB (@llull_ub) 16 de novembre de 2016\nMargalida Capellà Soler Post author 2 desembre 2016 at 20:04\nUn tastet d'imatges rebudes al concurs #onesllull\nUn animeu?, hi ha molts premis!!: https://t.co/vtu3jhDk9D pic.twitter.com/X7UG63xnME\n— Onésllull (@onesllull) 30 de novembre de 2016\nMargalida Capellà Soler Post author 8 desembre 2016 at 09:15\nMargalida Capellà Soler Post author 14 desembre 2016 at 19:51\nAl @teatrenacional Entre la vinya e el fenollar, cloenda de #AnyLlull pic.twitter.com/KiD61G43E2\n— Margalida Capellà (@AracneFil) 13 de desembre de 2016\nMargalida Capellà Soler Post author 27 gener 2017 at 18:35\nMargalida Capellà Soler Post author 28 novembre 2017 at 15:32\nLa @UIBuniversitat i @IB3 coprodueixen «#RamonLlull», una sèrie d'#animació per fer conèixer el savi universal als més joves.\nHa estat realitzat la unitat @LADATUIB i supervisat per la Càtedra Ramon Llull. https://t.co/NwOzTQUiLD #SomUIB #3D pic.twitter.com/h98XLo8cab\n— UIB (@UIBuniversitat) 28 de novembre de 2017\nMargalida Capellà Soler Post author 22 setembre 2019 at 10:36\nI, de sobte, enmig de #Palma, #literatura #medieval #catalana i #culturaclàssica: una estàtua de Ramon #Llull amb una inscripció en #llatí (@AracneFil aplecclassiques culturaclasicac @portalclasico @latinategua).… https://t.co/dz8XhILiGQ\n— Montse Bastons Garcia (@BastonsMontse) September 21, 2019


El regal en la mirada - Onada Edicions\nEl regal en la mirada és el resultat d’un viatge fascinant al Perú, el país dels inques. En aquest llibre, l’autor troba l’ocasió de perdre’s i de retrobar-se. Amb la seducció de l’aventura i de l’imprevist, el llibre proposa una mirada a una cultura antiquíssima, plena de matisos, de savieses i de contradiccions. Però el camí també s’esdevé un retorn a si mateix. Amb els sentits ben desperts a les veus i a les olors, als colors tan canviants del paisatge, a través de la mirada dels altres, el viatger es deixa seduir per la màgia d’un itinerari vivencial que el transportarà al món màgic de la infantesa, de la seua infantesa. Aquest llibre parla finalment d’un trasllat, en què el viatger surt del forat fosc de la seua consciència i es queda sorprès per la direcció que prenen els seus passos, que li revelen pàtries del cor que ignorava. Receptiu i expectant, sense pressa per buscar res, però sempre disposat a trobar, Joan-Bta. Campos converteix aquesta nova incursió en el món de la literatura de viatges en un camí de vida ple de descobertes, en un veritable regal per als sentits.\nCampos no es conforma a oferir en aquest nou llibre una mirada de turista que es posa en el paisatge i el paisanatge més tòpics, sinó que intenta oferir-nos un retrat incisiu de la societat peruana, diversa, marcada pel seu passat indígena i colonial. Per a informar-se’n no acudix a les guies oficials únicament, li agrada conversar amb la gent, de la qual també sap escoltar els seus silencis.\nNo hi ha, doncs, ni episodis plens d’incertesa ni l’assimilació que només pot ser fruit d’una llarga convivència, però, en canvi, hi trobem un dietari bastit a partir d’una mirada senzilla, atenta als detalls, receptiva a la diversitat de punts de vista que cada viatge comporta. I una prosa clara, solvent, que ajuda a crear complicitats amb el lector.\nJoan-Bta. Campos Cruañes (El Grau de Castelló, 1961-2013). És metge d’urgències, escriptor i viatger. Va treballar a la unitat del SAMU de Castelló. Com a poeta ha estat guardonat amb premis com el Senyoriu d’Ausiàs March de Beniarjó (2000), el Màrius Torres de Lleida (2002), l’Ibn Hazn de Xàtiva (2002) o el Manel Garcia Grau de Castelló de la Plana (2008). Té publicats els poemaris: Encenalls de la memòria (1997), Illes (1999), La Sang (2001), Istanbul (2001), Quadern de l’Índia (2001), Pavelló d’Orient (2003), Ciutat Remor (2003), Aquesta estranya quietud (2005) i Jardí clos (2008). Alguns dels seus poemes s’han inclòs al llibre de didàctica de la poesia Racó de Poesia (2003), a Xàtiva en la literatura (2008) i a For Sale o 50 veus de la terra (2010). Com a narrador, té publicat El cadàver (Premi Alambor de Contes, 2000), el recull Contes d’estiu (Premi de Narrativa Alambor, 2002) i Històries naturals (Premi de Narrativa Curta Josep Pascual Tirado de Castelló de 2009). Ha fet incursions en la literatura de viatges amb El món en dotze postals (Premi de Narrativa Catalana de Sant Just Desvern, 2008) i Far West: final de trajecte (Premi de Literatura de Viatges Vila de Lloret, 2010).\nEl Perú d’ara i sempre a ulls de Joan-Baptista Campos\nEl regal en la mirada. Ressenya de Manel Alonso\nJoan-Baptista Campos entrevistat per Josep Sanabdón\nAl Perú, de viatge. Ressenya de Vicent Usó\nquantitat de El regal en la mirada\nISBN : 978-84-15221-14-2\nJoan-Bta. Campos Cruañes (El Grau de Castelló, 1961-2013). És metge d’urgències, escriptor i viatger. Va treballar a la unitat del SAMU de Castelló.\nCom a poeta ha estat guardonat amb premis com el Senyoriu d’Ausiàs March de Beniarjó (2000), el Màrius Torres de Lleida (2002), l’Ibn Hazn de Xàtiva (2002) o el Manel Garcia Grau de Castelló de la Plana (2008). Té publicats els poemaris: Encenalls de la memòria (1997), Illes (1999), La Sang (2001), Istanbul (2001), Quadern de l’Índia (2001), Pavelló d’Orient (2003), Ciutat Remor (2003), Aquesta estranya quietud (2005) i Jardí clos (2008).\nAlguns dels seus poemes s’han inclòs al llibre de didàctica de la poesia Racó de Poesia (2003), a Xàtiva en la literatura (2008) i a For Sale o 50 veus de la terra (2010).\nCom a narrador, té publicat El cadàver (Premi Alambor de Contes, 2000), el recull Contes d’estiu (Premi de Narrativa Alambor, 2002) i Històries naturals (Premi de Narrativa Curta Josep Pascual Tirado de Castelló de 2009).\nHa fet incursions en la literatura de viatges amb El món en dotze postals (Premi de Narrativa Catalana de Sant Just Desvern, 2008) i Far West: final de trajecte (Premi de Literatura de Viatges Vila de Lloret, 2010).


Sènior Femení- 2015/2016 – C.B. ÀGUILES\nSènior Femení- 2015/2016\nPARTIT SÈNIOR FEMENÍ 05-02-2016\nC.B.Àguiles 57 – Bàsquet Manyanet de Reus 38\nBon partit en línees generals el jugat el passat divendres pel nostre sènior femení. Primer quart amb molt d’encert, 23 a 12. El segon 37 a 27, sense deixar que el rival s’atansés al marcador…Al tercer, les visitants es posen en zona, i dos triples seguits de la Núria Mullerat més un contraatac, deixen el partit sentenciat, 49 a 31. El darrer quart sobrava ( 8 a 7).\nPARTIT SÈNIOR FEMENÍ 31/10/2015\nPublicat el 6 Novembre 2015 6 Novembre 2015 per C.B.Àguiles\nC.B.Àguiles 67 C.B.Constantí 49\nFeia dies que a la banqueta no hi havia tants efectius, cosa que permet jugar amb més tranquil·litat…Pels resultats es preveia que érem superiors, però sempre s’ha de demostrar al camp. El Constantí, juga lent i fa adormir als rivals, sinó tens fort ritme, que costa de trobar.\nLa primera part ja vam agafar una mica de avantatge 18 a 11. I a la mitja part 32 a 18, però no acabàvem de marxar. Al tercer quart arribem a guanyar de vint 42 a 22, però després ens redueixen la avantatge altre copa a 14 punts. Al final 18 punts de diferència que reflecteixen la dinàmica del partit.\nLa setmana vinent anem a casa del líder i un dels aspirants a guanyar la lliga , la Salle Tarragona\nNúria Bartra (13), Alícia Ferrer (7), Júlia (2), Elena (2), Maria Compte (2), Núria Mullerat (18), Marta Mas (8), Anna Cortés (4), Marta Compte (9) Esther (2), i Cèlia\nPARTIT SÈNIOR FEMENÍ 24/10/2015\nPublicat el 31 Octubre 2015 6 Novembre 2015 per C.B.Àguiles\nAAEET Valls 30 C.B.Àguiles 52\nPartit de 7×7 però pista sempre complicada. Primera part 10 a 11. A la segona sortim en zona , que ens funciona però 2 triples de la millor local fa que el marcador es torni a ajustar, 21 a 22.\nAl tercer i quart quart, la zona se’ls atravessa i el nostre atac flueix de la ma de la Núria Mullerat i el nou fitxatge veterà (Maria Casajoanes)…27 a 37 i 30 a 52 final. Seguim treballant per trobar el nostre ritme!!!\nNúria Bartra (6), Alícia (6), Júlia (8), Elena (2), Maria Comte (3), Núria Mullerat (18), Maria Casajoanes (9)\nPARTIT SÈNIOR FEMENÍ 18/10/2015\nC.B.Calafell 72 – C.B. Àguiles 65\nPartit que es preveia dur i complicat…dur pel rival, i complicat perquè l’hem enfrontat amb 8 jugadores. No s’ha perdut mai la cara i hem tingut les nostres opcions\nEl primer quart domini nostre, 17 a 19, . Al segon estrebadeta local, 39 a 35, però sempre hem estat allí. Al tercer 55 a 50, i al quart estirada local 63 a 54, recuperació nostra 65 a 60, 5 minuts, i allí les decisions de l’àrbitre, que no s’ha volgut complicar la vida, han ajudat a la derrota nostra o victòria del Calafell, 72 a 65.\nNúria Bartra (10), Alícia (6), Núria Mullerat (19), Elena (4), Maria Compte (7), Júlia Mullerat (14), Ester Lucas (2), Maria Casajoanes (3) en el seu debut!!


Paris-Roubaix, victòria alemanya, que no per a ni el TGV\nParis-Roubaix, victòria alemanya, que no para ni el TGV\nDegenkolb s'imposa a 'l'Infern del Nord', en l'adéu de Wiggins a la ruta amb l'anècdota d'un pas a nivell que altera la prova\nDiumenge, 12/04/2015 | Actualitzat a les 18:39 CEST\nPart del pilot de la Paris-Roubaix, bloquejat en un pas a nivell / YOUTUBE\nPer a molts aficionats al ciclisme la cita de l'any és amb la París-Roubaix, la carrera de les pedres, de les llambordes, del pavès, allà on reboten les bicis, on surten llagues als corredors, a les mans pel continu fregament amb el manillar, al cul de tant rebotar sobre la bici, a través de camins agrícoles, gairebé vies romanes, encara que construïdes al segle XIX, que si no s'han asfaltat és, precisament, per la màgia d'aquesta carrera. Benvinguts l''Infern del Nord', des del 1896 quan va guanyar un alemany anomenat Josef Fischer, que va treure 25 minuts al segon classificat. Des d'aleshores fins a aquest diumenge, cap compatriota seu s'havia imposat en aquesta prova centenària, la dels trams de pavès, que aquest any com en l'anterior tornaran al juliol al Tour. Triomf de John Degenkolb, el vencedor de la Milà-San Remo.\nDekenkolb és alguna cosa més que aquell velocista que es va presentar en l'alta societat guanyant cinc etapes a la Vuelta, ràpid a les metes, però amb un acceptable comportament, a l'estil d'Óscar Freire, quan la mitja muntanya s'interposa en el seu camí. Aquest diumenge s'ha convertit en el guanyador d'un 'monument' com la París-Roubaix, que ha elevat a escenaris d'obligada visita turístiques els passos empedrats del bosc d'Arenberg o el Carrefour de l'Arbre.\nHa sigut l'edició del 2015 la del comiat oficial de la competició en ruta de sir Bradley Wiggins, última carrera amb l'Sky. Li queda ara una espècie d'exhibició amb el seu equip de valors a Yorkshire per dedicar-se després de ple a la pista, al velòdrom, Rio de Janeiro i els Jocs Olímpics del 2016.\nA Denkenkolb no el va parar ni el TGV, el pas del qual va obligar a tancar la barrera a 87 quilòmetres de l'arribada, amb una espectacular imatge. Ciclistes aturats i altres que burlaven el pas... fins i tot es van donar un cop amb la barrera. El reglament ciclista obliga a aturar-se quan es bloqueja un pas a nivell. Els ciclistes que han passat, si es roda en pilot, han d'aturar-se o baixar el ritme --tal com ha succeït camí de Roubaix-- fins que es reintegren els corredors perjudicats per la carretera bloquejada. Els fugats o els endarrerits no es veuen afectats. Passar per sota de la barrera suposa la desqualificació.\nAquest diumenge, a través de 253 quilòmetres, per carreteres locals, única possibilitat d'arribar als 27 trams empedrats, per a un total de 27 sectors, era inevitable no trobar-se amb passos a nivell; sis en total, i un d'ells va coincidir amb la sortida de l'estació, a baixa velocitat, d'un TGV.\nPitjor sort van tenir els corredors que el 2006 anaven a la caça de Fabian Cancellara, en la segona de les seves tres victòries. 'Espàrtac', absent aquest any per lesió, anava impulsat cap al seu triomf quan els seus perseguidors --Leif Hoste, Peter van Petegem i Vladimir Gustev-- es van trobar amb un pas a nivell tancat, que van superar per sota de les barreres. Van ser desqualificats, en l'edició en què Juan Antonio Flecha va arribar en quarta posició.


Makers Molins de Rei 3D tenim nova iniciativa solidària. – el llaç_Revista independent d'informació i opinió\nMakers Molins de Rei 3D tenim nova iniciativa solidària.\nComunicat de Makers Molins\nRecollida d’informàtica en desús. Recollim ordinadors de sobretaula, portàtils, perifèrics com pantalles, teclats i ratolins…\nPer què ho recollim?\nEls hi donarem una segona vida; els netejarem, esborrarem totes les dades, els hi posarem a punt instal·lant programari lliure i els donarem, en una futura campanya, per famílies de Molins de rei sense recursos econòmics i que les i els infants puguin accedir a fer tasques en línia de l’escola a casa.\nVolem tallar la bretxa digital que moltes famílies no poden assumir.\nTenim 3 punts de recollida repartits per tot el poble. Volem agrair als comerços que han participat de forma altruista i voluntària.\nZona de la granja: Espiral Copisteria ( Rambla de la Granja, nº 6-8, local 2 )\nZona Incresa: Polo Perruquers ( Passatge de Pi i Margall, nº 60, local )\nZona centre: Art Gràffic ( Carrer de Jaume Balmes, nº 4, Local )\nPer seguir un protocol d’higiene i seguretat mínima, recomanem que el material que doneu tingui una neteja exterior abans d’entregar-ho al punt de recollida. Recomanació: un drap amb una gota de sanytol o producte semblant i netejar l’exterior de tot l’equip.\nSi teniu material en desús que potser falla un part de l’equip, també ens és útil. Agafarem les peces que funcionin per aprofitar-les en un altre equip.\n23/10/2020 23/10/2020 romacatalaSolidaritat\nAnterior Entrada anterior: Assessorament als molinencs i molinenques en l’aplicació de la llei per a contenir els alts preus del lloguer\nSegüent Entrada següent: Els trens de mercaderies seguiran passant per Molins de Rei


Albert Gomà és un jove lauredià de 32 anys que en fa quatre que és al capdavant de Social Innova, una consultoria d’innovació.\nAlbert Gomà és un jove lauredià de 32 anys que en fa quatre que és al capdavant de Social Innova, una consultoria d'innovació.\nPromoure una societat més humana, col·laborativa i sensible. Aquest és l’objectiu principal d’Albert Gomà, un jove lauredià de 32 anys que en fa quatre que és al capdavant de Social Innova, consultoria d’innovació.\nEl compromís social sempre ha acompanyat Gomà. Per això va fundar aquesta empresa i per això també va decidir estudiar, en el seu moment, ciències polítiques i un màster en recerca social aplicada. “M’apassionava l’activisme polític i em veia treballant d’això”, afirma.\nAmb el temps, Gomà, que va estar treballant a Andorra Turisme creant un observatori turístic, es va adonar que no li agradaven els entorns “massa estructurats i polititzats”, i va decidir emprendre. Ho va fer l’octubre del 2013 sol i amb la voluntat de disposar d’una estructura pròpia per engegar els seus projectes. “Vaig triar l’opció de viure amb la inestabilitat, la complexitat i la impredictibilitat, però en llibertat i amb coherència”, assegura.\nSocial Innova és segurament el reflex de la personalitat d’aquest jove amb idees clares, compromès socialment i a qui li agraden les experiències noves. “Col·laborem amb una xarxa de dissenyadors, artistes, enginyers, psicòlegs, investigadors i creatius que treballen al voltant de l’economia col·laborativa i solidària, el moviment maker i la innovació social, i també amb una xarxa internacional, Ouishare, que aglutina persones que treballen en innovacions socials arreu del món”, explica Gomà. La seva missió principal, manifesta, “és ajudar organitzacions o individus a dissenyar els seus productes i serveis sobre la base de les necessitats, desitjos i comportaments reals de les persones”.\nAra Gomà es troba immers en el projecte de Timoteo, un artesà del Perú “que realitza un producte preciós però mal posicionat i del qual em van inspirar els seus valors de bellesa, paciència, humilitat, respecte per la natura i esforç”. Junts han portat el projecte a internet, amb una campanya de microfinançament, fins a Nova York, on Timoteo ha organitzat un taller formatiu al Textil Arts Center i ha exposat les seves peces en una galeria d’art. “Així sabem quin és el mercat i l’interès que desperta el producte”, afirma Gomà. Darrere del projecte, molta feina, i els altres ingredients que hi són sempre la passió per innovar, l’ètica i el compromís social.


Els treballs començaran pels carrers del Cid, Sant Valeri i Mare de Déu de la Mar i s'allargaran fins al mes de juny. La reurbanització servirà per a millorar la circulació i s'engloba dins del pla per a convertir el centre històric en zona només per a vianants.\nAra mateix, el trànsit ja està tallat en els tres carrers adjacents i la circulació pel carrer del Riu s'anirà restringit puntualment, en funció de les necessitats de l'obra.\nEls treballs, que s'inclouen en el Pla Castelló 135 de la Diputació de Castelló, els executarà la UTE Ravi Obras y Transportes y Excavaciones, SL i Montajes Eléctricos Symelecper i compten amb un pressupost total de 327.706,84 euros.\nLes obres han d'estar acabades abans de finals de juny de 2019.


Cs diu que l’informe del Consell d’Europa sobre els presos polítics parteix de “premisses falses” Cs diu que l’informe del Consell d’Europa sobre els presos polítics parteix de “premisses falses” – El Món\nCs diu que l’informe del Consell d’Europa sobre els presos polítics parteix de “premisses falses”\nMartín Blanco considera que l'eurodiputat letó Boris Cilevics parla des d'una visió "esbiaixada i distorsionada"\nEl portaveu de Cs al Parlament, Nacho Martín Blanco, acompanyat de l'eurodiputat de Cs Adrián Vázquez (ACN)\nACN 07/06/2021 3:43 pm\nEl portaveu de Cs al Parlament, Nacho Martín Blanco, ha dit que l’informe de la comissió d’Afers Legals del Consell d’Europa sobre els presos polítics catalans parteix de dues “premisses falses”. “Una que és fer un informe conjunt sobre Espanya i Turquia i una altra, fonamentalment, que parla en tot moment de la llibertat d’expressió”. En aquest sentit, ha assegurat que és “evident” que a l’Estat no està en risc la llibertat d’expressió. També ha considerat que l’autor del document, l’eurodiputat letó Boris Cilevics, dóna una opinió “basada en la del Síndic de Greuges”. “Parla en tot moment de declaracions de Rafael Ribó, amb qui sí que es va veure en diverses ocasions i parla des d’una visió de la realitat esbiaixada i distorsionada”, lamenta.\nMala peça 07/06/2021 4:22 pm\nMira facha martin blanco, el que si que realment és una falsedat és que els fasc'stas de ciudadanos, us considereu demòcrates, quan la realitat només fa que demostrar que sou els hereus del franquisme, com també que les veritats us fan molt de mal


El BAXI Manresa celebra el 25è aniversari de la Copa del Rei del 'TDK' a Múrcia\nD'aquí a 10 dies es compliran 25 anys de la consecució del primer gran títol de l'equip llegendari de la dècada dels '90.\nEl BAXI Manresa celebra el 25è aniversari de la Copa del Rei del 'TDK' a Múrcia.\nJa fa 25 anys! Aquella Copa del Rei de Múrcia del 1996 que es va endur el TDK Manresa ja té un quart de segle. Manresa va viure el triomf enmig de les festes de la Llum. Una victòria per a la història que el club rememorarà amb el testimoni dels qui ho van viure en primera persona i una equipació especial.\nDes d'aquest mateix dilluns el BAXI Manresa comença un compte enrere fins el dia de la celebració dels 25 anys de la consecució de la Copa del Rei del TDK. Va ser el 25 de febrer del 1996, a Múrcia, davant del FC Barcelona i amb un triple de Joan Creus que va quedar gravat a la retina dels aficionats manresans. Per celebrar-ho, el Bàsquet Manresa publicarà a partir d'avui, testimonis de jugadors, tècnics, directius i periodistes que van ser a Múrcia i van viure aquest títol amb primera persona. Els protagonistes explicaran els seus records a través de vídeos a les xarxes socials del club.\nA més, el proper dissabte 27 de febrer, en el partit davant de l'UCAM Murcia, els jugadors del BAXI Manresa lluiran una samarreta especial commemorativa de la Copa del Rei del 1996. Com a colofó, i també coincidint amb la data de l'aniversari, s'estrenarà a Movistar+ un documental del programa 'Informe+' dedicat a l'època daurada del 'TDK Manresa' dels anys '90. En aquest documental s'hi veuran testimonis d'aquell període, des de George Gervin fins a Joan Creus, passant pels tècnics Pedro Martínez o Salva Maldonado.\nArxivat a: 25 ANYS COPA DEL REI BAXI MANRESA BASQUET ESPORTS\nAlta implicació de ciutadans i entitats en el procés participatiu sobre el Pla director


el arte de Rkeiz\nL'art de RKEIZ(*) Index\nLa zona d'art rupestre de Rekeiz es troba al nord de la població de Tiffariti, a la serralada de Lemgasem. en aquesta serralada hi ha tot un seguit de recers poc profunds, excavats en gresos i orientats majoritàriament cap a llevant. En aquest recers hi ha pintures que representen animals salvatges,(fig.1) escenes de caça i rituals.\nTambé hi és representada la ramaderia amb figures humanes (fig.2) que menen ramats de bòvids.(fig.3) Al 1995 vàrem tenir la primera noticia de l'existència d'abrics amb pintures que fins aquest moment no eren coneguts. L'equip de la Universitat de Girona ha portat a terme una prospecció sistemàtica a tota la zona, a fi de documentar de forma exhaustiva tots els abrics amb pintures. Ara ja n'hi coneixem una cinquantena, cosa que fa que sigui un dels conjunts més notables de tot el desert del Sàhara, i ens proporcionarà; molta informació sobre les antigues poblacions que hi van viure.\nLes pintures rupestres de Rekeiz es poden considerar les més importants del Sàhara Occidental. La bellesa de les seves imatges, la varietat i multiplicitat de colors i la gran quantitat de figures que contenen els recers fan d'aquesta zona un dels tresors culturals i històrics amb més necessitat de protecció de tot el Sàhara Occidental.\n(*)Narcís Soler, Carles Serra, Joan Escolà, Jordi Ungé;, 1999. Sàhara Occidental. Passat i present d'un poble ,ed. Universitat de Girona, p.118


El pitjor pressupost d'Agricultura dels darrers 10 anys - Teleponent\nInici Opinió El pitjor pressupost d’Agricultura dels darrers 10 anys\nEl pitjor pressupost d’Agricultura dels darrers 10 anys\nDiu la consellera d’Agricultura que la solució als problemes que travessa el sector agroalimentari i, més concretament, el de la fruita, no serà fàcil i a més serà lenta…vaja, que ara la consellera ha descobert la sopa d’all. Tots sabem que trobar solucions a un sector que pateix problemes estructurals i de base no és mai fàcil, però no per això no ha de ser possible i, segurament, es tracta més de posar-hi voluntat i solucions reals, partint d’un pressupost que porta deu anys sent el receptor de les almoines del Govern de la Generalitat.\nLa realitat, que sempre supera la ficció, ens posa damunt la taula un pressupost que honora les Terres de Lleida com a les més castigades de tot Catalunya. Uns comptes que ni reverteixen les retallades des de 2010 i relega el nostre territori al darrer lloc de les inversions amb una reducció del 81%. I si això és així en el global del projecte de pressupostos per aquest any, el Departament d’Agricultura, el que més afecta a la nostra economia i equitat territorial, és el pitjor pressupost dels darrers deu anys.\nLa partida destinada a aquest Departament no té en compte ni el territori, ni els repte demogràfic al que ens enfrontem ni a la necessitat urgent d’uns preus justos per als productors. Però la qüestió és que aquests problemes i urgències no han sorgit ara, de manera sobtada o en els darrers tres anys (des del darrer pressupost, de 2017)…Des del PSC i des del sector s’ha estat advertint de les greus conseqüències de la desinversió de la inacció del Govern des de fa ja massa anys.\nEl malestar que pot suposar aquesta valoració a la consellera, al Departament o al Govern no té ni punt de comparació amb el malestar dels nostres agricultors i ramaders. Mentre se’ls promet eines i solucions que no arriben mai, el cert és que el pressupost per Agricultura suposa només un 1% del total i queda molt lluny del 500 milions de 2010. Es consolida una retallada del 80% en regadius i camins i s’elimina la Fundació Món.\nA aquests greuges s’hi sumen nous impostos com un cànon de l’aigua a les explotacions ramaderes i una regulació adversa i lesiva pels interessos del sector agroalimentari i el món rural. El Govern no contempla partides per lluitar contra la despoblació ni d’altres departaments que ajudin a la competitivitat del sector i del territori, quan el que cal és un pla de xoc i un gran pacte nacional per l’agricultura i el món rural.\nPer tot plegat, ja hem anunciat que presentarem una esmena a la totalitat d’un pressupost que ha de ser retirat per ser no només insuficient sinó totalment lesiu per un sector i un territori que no és mereix un Govern sense projecte real de país.\nPels nostres pagesos i pageses, per la nostra agricultura i ramaderia, pel món rural, les comarques de Lleida i del Pirineu, passem full.\nArticle anteriorPueyo estudia recórrer a la justícia per la construcció del Morera\nArticle següentL’Escola del Treball inspira un any més l’esperit emprenedor dels alumnes


L'AMB aposta per rescatar la concessió de l'aigua per aconseguir la remunicipalització\nPublicat 21/11/2019 12:25CET\nEl vicepresident d'Ecologia de l'rea Metropolitana de Barcelona (AMB), Eloi Badia, ha assegurat aquest dijous que la remunicipalització de l'aigua seria possible "dem mateix" si es rescatés la concessió, tot i que ha adms que caldria una majoria que ho fes possible.\nEn una entrevista a TV3 que ha recollit Europa Press, Badia ha posat d'exemple el cas de Berlín, que va celebrar una consulta en qu va guanyar aquesta opció: "Si ho féssim d'aquesta manera, des del primer dia tindríem un servei públic. I segur que ho acabaríem de pagar abans del 2047".\nHo ha dit després de fer-se pública aquest dimecres una sentncia del Suprem que avala la societat mixta Aigües de Barcelona constituda el 2012 per Agbar i l'AMB, i fa caure l'anullació que va emetre el Tribunal Superior de Justícia de Catalunya (TSJC): "Avui la situació est més complicada", ha adms Badia.\nHa lamentat que la sentncia contradigui el TSJC i els informes que van fer els ajuntaments, per ha dit que l'AMB continuar treballant per aconseguir la gestió pública de l'aigua: "El 80% de la població ho vol", i ha dit que, tot i que es preveu que el procés sigui llarg, tenen més ciutats de referent.\n"Aquestes concessions de 95 anys no tenen sentit comú", i ha afirmat que companyies com Agbar es mouen en lgiques de fons d'inversió, perqu entenen el subministrament d'aigua com un actiu financer, per la qual cosa es perd el concepte de servei públic, de dret hum i de bé comú, segons ell.


Les obres a Bixessarri començaran durant la segona quinzena d’agost | BonDia Diari digital d'Andorra.\nEstat en què es trobava la carretera de Bixessarri ahir.\nDj., 22/07/2021 - 00:15\nLes obres de millora de la capacitat hidràulica i estabilització de la calçada de la CG-6 a Bixessarri afectada per les darreres torrentades s’iniciaran entre la tercera i la quarta setmana d’agost. El consell de ministres va licitar ahir la intervenció, que consistirà, d’una banda, en l’ampliació de la canalització que travessa la via en aquest punt. Una canalització que no té suficient capacitat per engolir el volum d’aigua registrada en els últims episodis de pluja. Això permetrà substituir l’actual tub de 80 centímetres per una galeria transitable de dos metres per dos metres. A més, s’ha previst la refecció d’un tram d’un altre punt de la calçada que va quedar descalçada per l’aigua. El mateix es farà en un punt de la carretera d’Aixàs, afectat per l’aiguat de dimarts.\nEl ministre de Territori i Habitatge, Víctor Filloy, va acceptar que “la canalització no és suficient i el Govern ha vist que no pot continuar amb la situació actual”. És per això que va remarcar que just després de la torrentada que va tenir lloc el 14 de juny es va iniciar el procés per posar-hi remei. Així doncs, es va licitar el projecte, pas necessari abans de licitar l’obra. L’informe es va tenir fa tot just tres dies i per tant no ha estat fins ara que s’han pogut licitar els treballs. Un procediment que necessita el seu temps però que s’ha intentat agilitzar al màxim tenint en compte que es va fer per la modalitat d’urgència, va destacar Filloy.\nEl plec de bases es pot descarregar gratuïtament des del web de tràmits o bé es pot recollir al servei de Tràmits del Govern. Les empreses interessades poden presentar les ofertes fins al 5 d’agost.\nEl ministre de Territori i Habitatge va explicar que el COEX seguia ahir treballant en la zona i netejant la CG-6 a l’altura de Bixessarri. Això permetrà que entre avui i demà es pugui restablir la circulació a la carretera, ja que fins ara només es permet el pas dels veïns.\nEl Govern també va aprovar ahir la licitació dels treballs d’estabilització, sanejament i protecció de dos talussos de la xarxa de carreteres a la CG-1, a la zona d’Aixovall, i la CG-6, a la zona del Barreró. També s’actuarà en el talús rocós a la zona del Consell General. L’objectiu de la intervenció és minimitzar el risc de despreniments sobre la plataforma de les vies.\nA més, el consell de ministres va licitar la primera fase dels treballs de rehabilitació i reforma dels exteriors de l’església de Santa Coloma. Aquesta actuació preveu intervenir en l’enllumenat exterior del monument i realitzar les conservacions previstes al porxo, el campanar, la nau i l’absis. Més endavant es preveu actuar en els accessos. Aquestes millores ja estaven previstes en el moment en què es va instal·lar un videomapatge, quan es van realitzar diferents renovacions a l’edifici.\nA l’últim, el Govern va adjudicar a l’empresa Ecotècnic la vigilància ambiental dels cinc abocadors de cendra clausurats per al període 2021-2026. Els treballs tenen un cost de 7.134 euros anuals i consisteixen en inspeccions i analítiques per garantir l’eficiència de la restauració i l’estat de clausura definitiva de l’abocador, evitant possibles filtracions. És des del 2009 que s’està duent a terme la vigilància dels cinc abocadors (el de Juberri, el del Maià, el d’Encodina, el del Coll de la Botella i el de Sant Antoni de la Grella).\nObres de millora en refugis de muntanya\nEl Govern va aprovar i licitar diferents obres de millora en vuit refugis no guardats i al refugi del Comapedrosa. En el cas dels primers, es realitzaran tasques de repàs, millora i pintat de rètols, llindes i sostres de fusta; la millora i pintat de portes, porticons i finestres metàl·liques; i la millora dels entorns exteriors, com ara reparacions i anivellament de paviments, coms, zona de focs, bancs i taules. A més, també es preveu la reparació de parets exteriors i cobertes i intervencions en interiors. Pel que fa al refugi guardat del Comapedrosa, s’ha licitat la primera fase de les obres. S’instal·laran labavos secs a l’exterior per als passants i un grup electrogen amb motor de gas que subtituirà l’actual de gasoil. A més, s’instal·larà una línia de vida a la coberta. Les intervencions pretenen mantenir al dia els refugis, tenint en compte que són un atractiu turístic. En el cas del Comapedrosa, a més, és un edifici amb força anys i que cada cop té més visitants.


Mas, Colau i De Gispert reten homenatge a Companys al lloc del seu afusellament\nGovern, ajuntament i parlament celebren un breu acte conjunt en el 75è aniversari de la mort del president assassinat\nEl president de la Generalitat, Artur Mas, la batllessa de Barcelona, Ada Colau, i la presidenta del parlament, Núria de Gispert, han retut homenatge al president Lluís Companys en el 75è aniversari del seu afusellament. El govern, l’Ajuntament de Barcelona i el parlament han celebrat un acte breu i sobri al Fossar de Santa Eulàlia del Castell de Montjuïc, on Companys va ser afusellat. Tots tres han arribat junts al fossar, han deixat una corona de flors davant del mur on el president va ser assassinat i han escoltat en silenci una peça musical de Vivaldi interpretada per un violoncel. Acte seguit, han saludat els Mossos d’Esquadra vestits amb l’uniforme de gala i han abandonat el fossar camí del cementiri de Montjuïc. Mas s’ha dirigit després al cementiri de Montjuïc, tot plegat abans d’anar a declarar davant el TSJC pel 9-N.


1. El 2n Trail Nocturn de Vilanova del Vallès es celebrarà dissabte 22 de setembre amb inici a les 21:00h. El punt de sortida i arribada estarà situat al Camí de la Casa Alta, entre el camp de futbol i la pista coberta.\n2. El recorregut de la cursa consisteix en un circuit d’11 km de caràcter mixt: 30% asfalt i 70% muntanya, que passa per corriols i un tram de pista. El recorregut estarà degudament senyalitzat i marcat. Els participants hauran de circular obligatòriament pel recorregut senyalitzat.\n3. El mínim d’edat per a participar és de 16 anys. En cas que el/la participant sigui menor de 18 anys cal el consentiment del pare/mare/tutor, el qual s’haurà de lliurar en el moment de recollir el dorsal, adjuntant fotocòpia del DNI o passaport de l’adult. (model Autorització).\n4. El preu de la inscripció és de 12 euros (sense lloguer) o 14 euros (amb lloguer de xip) abans de l’1 de setembre. A partir de l’1 fins el 19 de setembre, el preu és de 14 euros ( sense lloguer de xip) o 16 euros (amb lloguer de xip). El mateix dia de la cursa, serà de 20 euros ( amb lloguer de xip). La inscripció només serà vàlida un cop s’hagi fet efectiu el pagament, tant via internet com presencialment, el mateix dia de la cursa. Cal portar el resguard de la mateixa i/o el DNI del titular per recollir el dorsal. L’organització no lliurarà cap dorsal ni xip si l’atleta no aporta aquests documents per identificar-se com a titular de la inscripció. La fotocòpia del DNI juntament amb una autorització del titular és vàlida per recollir un dorsal en cas de no poder fer-ho el titular.\n5. Un cop realitzada la inscripció, no es tornarà l’import de la mateixa, si la no participació de l’atleta és per causes no imputables a l’organització.\n6. Formalitzar la inscripció a la cursa dóna dret a recollir la bossa del corredor (amb el dorsal i el xip d’un sol ús en cas d’haver-lo llogat), el divendres 21, de 18 a 20h a la Pista Coberta Poliesportiva i el mateix dia de la cursa, a partir també de les 18h fins a les 20h. El fet de no retirar el dorsal i la bossa del corredor en els termes establerts, significa la renúncia dels mateixos.\n7. La inscripció es tancarà quan s’assoleixin els 300 inscrits.\n8. Per participar, és obligatori córrer amb xip. En cas de disposar de xip groc, de cronometratge Championchip, cal fer constar-ne el codi de registre al moment de fer la inscripció. En cas de no disposar-ne, l’organització en facilitarà un d’un sol ús, que haurà de ser retornat obligatòriament un cop acabada la cursa en arribar a la meta.\n9. És obligatori portar el dorsal ben visible. Els corredors sense dorsal o xip no podran entrar a meta.\n10. És obligatori l’ús de frontal amb llum.\n11. L’organització podrà modificar el recorregut, per causes alienes i/o de força major. El compliment del circuit està sotmès en tot moment a les remodelacions aprovades a la via pública, que poden provocar petits canvis d’última hora, inevitables el dia de la cursa, però que no afectaran a la distància oficial. Així mateix, si la cursa fos suspesa per causes alienes i/o de força major, no es retornarien els diners d’inscripció.\n12. Els avituallaments estaran situats en el quilòmetre 5 (aigua) i a l’arribada (aigua i fruita).\n13. Els únics vehicles autoritzats per seguir la cursa seran els designats per l’organització.\n14. La cursa d’11 km es considerarà tancada 2 hores després de la sortida.\n15. No es permet córrer amb animals, per seguretat del mateix animal i de la resta de participants.\n16. Tots els participants rebran una samarreta de la cursa, medalla, entrepà de botifarra més beguda i la participació en el sorteig de diferents premis.\nEls participants guardonats seran els tres primers en la categoria absoluta masculina i els 3 primers en la categoria absoluta femenina, així com el primer Vilanoví i la primera Vilanovina. Els premis es lliuraran tenint en compte l’ordre general d’arribada. El temps real quedarà registrat en els llistats de resultats a l’apartat pertinent. Els premis als tres primers de cada categoria seran, a part del trofeu, un val regal per bescanviar en botiga de roba i material esportiu.\n17. Les classificacions oficials seran publicades a la pàgina de championchip.\n18. Les reclamacions sobre les classificacions s’hauran de presentar a l’organització per escrit fins a 30 minuts després d’haver fet públics els resultats, i la decisió de la organització serà inapel·lable.\nc) No porta el xip.\ne) Mostra un comportament antiesportiu i protesta sense respectar el procediment establert i reflectit en el punt 11.\nf) No portar frontal.\n20. L’organització disposarà d’un guarda-roba per els participants. No s’acceptarà cap reclamació per la pèrdua d’objectes valuosos (mòbils, carteres, ordinadors, smartphones, etc.) deixats al mateix.\n21. Els participants permeten explícitament que el seu nom, cognom, sexe, i any de naixement siguin publicats a les llistes d’inscrits, així com a les de resultats si acaben la cursa seguint la normativa establerta.\n22. El participant, pel fet d’inscriure’s a la cursa, autoritza expressament a l’organització i els seus patrocinadors a utilitzar gratuïtament les imatges, fixes i/o en moviment de les persones participants. Aquestes imatges podran figurar en tot tipus de suport gràfic conegut o desconegut, així com en materials de promoció o publicitari produïts i difosos a tot el món, durant el període màxim establert per la legislació actual i futura, els reglaments i els tractats en vigor, inclosa la possible pròrroga un cop finalitzat el període previst.\n23. Els participants, tret que ho comuniquin a l’organització, accedeixen a la cessió de les seves dades a l’Ajuntament de Vilanova del Vallès a l’empresa Championchip i al Club d'Atletisme Vilarunners.\n93 845 84 29\n1a Cursa Nocturna Vilanova del Vallès © 2017 | Política de Privacitat


Villa Hahagala Arad Israel - Ofertes d'hotels amb els MILLORS DESCOMPTES EN LÍNIA\nDescompte a Villa Hahagala\nGal 39, Harduf, Arad, Israel, 89068 - Molt bona ubicació - Veure al mapa\nMés informació sobre Villa Hahagala\nIdeal tant per a la diversió com per al relax, Hahagala es troba a la zona de Centre de la ciutat de la ciutat de Arad. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHahagala també ofereix moltes instal.lacions per enriquir la seva estada a Arad. Els clients de l'hotel poden gaudir de Wi-Fi gratuït en totes les habitacions, instal.lacions per a minusvàl.lids, aparcament de cotxes, habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, TV satèl•lit/cable, aparell de televisió LCD/pantalla de plasma, caixa forta a l'habitació a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Arad, el Hahagala és el lloc perfecte per una estimulant i emocionant escapada.\nCal que informeu el Villa Hahagala de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Ramon Ribas: “Aquesta generació té la batalla perduda” – Pia Nostra Senyora\nRamon Ribas, professor de ciències de la Terra de l’Escola Pia Nostra Senyora, ens explica la seva opinió sobre el canvi climàtic i els seus efectes sobre el nostre planeta.\nQuè opines sobre el canvi climàtic?\nEl canvi climàtic demostra que la terra està viva, perquè al llarg de la història hi ha hagut molts canvis climàtics. La pregunta que em faig és: aquest canvi climàtic és el que volem? El canvi climàtic no és dolent segons d’on el dirigim.\nCom creus que, a la llarga, afectarà això a les pròximes generacions?\nDepèn de nosaltres. A l’Estat estem acostumats a uns polítics corruptes i així és molt fàcil posar-li la culpa a ells. La culpa la tenim tots si no reciclem bé i llencem les deixalles on no toca, es calcula que 1 habitatge a BCN fa mitja tona de residus en 1 any. En conclusió, hem de col.laborar tots.\nQuins animals creus que s’extingiran per culpa del canvi climàtic?\nSi no anem amb compte, un d’ells serà el Homo sapiens i els que tenen menys capacitat per gestionar els seus recursos.\nL’extinció d’aquestes espècies ens afectarà a nosaltres?\nNo només hem de pensar en els animals sinó que també en les plantes, ja que son igualment importants i si desapareguessin les plantes seria un important impacte que ens afectaria directament a nosaltres.\nQuines zones creus que es veuran més afectades per el canvi climàtic?\nTotes, penso que tota la Terra es veurà afectada. És més seriós del que la gent es pensa. La vostra generació té la batalla perduda, però està en les vostres mans educar als vostres fills perquè ells aconsegueixin frenar-ho.\nEs diu que el 2095 la temperatura del planeta augmentarà entre 1,1 i 6,4 graus, creus que és cert? Podem fer alguna cosa per evitar-ho?\nSí que és cert. En part és natural i en part no, ja que si que hi tenim una mica d’influència. Cadascú pot aportar el seu granet de sorra des de casa separant bé els residus i reciclant tot el que es pugui.\nEn aquests últims anys hi ha hagut un augment de fenòmens naturals extrems, això és degut al canvi climàtic o algun altre factor?\nEl canvi climàtic pot ser un factor però, en part, és natural, forma part del cicle de la Terra. La pandèmia de la Covid-19 ens ha demostrat que som capaços d’arreglar-ho, ja que entre el març i l’abril del 2020, durant el confinament, els nivells de contaminació es van reduir molt. Això demostra que ho podem arreglar.\nCreus en el que diuen que el món s’acabarà el 2050? Per què?\nJo he viscut molts “fins del mon”, ja que no és la primera vegada que els científics preveuen una cosa així. Pot ser que sigui veritat o pot ser que no, mai se sap.\nTots els mitjans de comunicació diuen molt del canvi climàtic, però ningú fa res per canviar-ho. Què opines d’això?\nEls mitjans de comunicació manipulen la informació que ens donen segons l’audiència que tenen. Això m’entristeix.\nPer: Marta Casas, Tomás Calvo, Marc Checa i Carla Gallego


cmd:bib:berd:modul_4:index [Formació del professorat]\nMòdul 4: La cerca a les obres de referència i als catàlegs\nEn els sis primers temes del mòdul s'examinen les interfícies d'algunes obres de consulta freqüent com ara el DIEC2, la Gran Enciclopèdia Catalana, el Diccionari de la RAE i altres obres de referència com la Cartoteca Digital i l'Anuari Estadístic.\nEn els quatre temes finals exploren tres models diferents d'una font d'informació secundària bàsica com és el catàleg de biblioteca. Aquests models són: l'Epèrgam, l'Argus i l'Aladí.\nEl mòdul també ofereix exemples de propostes didàctiques de diversos centres educatius per treballar les obres de referència i els catàlegs.\nConèixer les característiques i els elements bàsics de consulta de les obres de referència més habituals de consulta per a l'alumnat com són el DIEC2 de l'IEC, el Diccionari de la Llengua Espanyola de la RAE i de la Gran Enciclopèdia Catalana.\nConèixer les característiques i els elements bàsics de consulta de l'Anuari Estadístic de l'Idescat i de la Cartoteca Digital de l'ICGC.\nConèixer les característiques i els elements bàsics de les interfícies de consulta dels catàlegs Epèrgam, Argus i Aladí.\nConèixer la informació bàsica de les interfícies de recuperació de les fonts esmentades.\nConceptes i procediments propis en la interrogació i recuperació d'informació de les fonts esmentades.\nTema 1: Introducció a les obres de referència\nTema 2: El Diccionari de l'Institut d'Estudis Catalans (DIEC2)\nTema 3: La Gran Enciclopèdia Catalana\nTema 4: El diccionari de la Real Academia Española\nTema 5: Els mapes i imatges de la Cartoteca Digital\nTema 6: L'Anuari Estadístic\nTema 7: La cerca als catàlegs\nTema 8: L'aplicació ePèrgam\nTema 9: El catàleg Argus\nTema 10: El catàleg Aladí


Avís legal i Política de privacitat | GUANYAR ALCOI\nGrup Municipal Guanyar Alcoi, G54871769.\nPlaça d’Espanya, 1, Ajuntament d’Alcoi, 2n pis, Grup Municipal Guanyar Alcoi.\nFinalitat perquè es recullen les dades: inscripció en un cens per a la votació a les primàries de Guanyar Alcoi per a elaborar la llista a les eleccions municipals del 2019.\nLegitimació: el consentiment de cada usuari.\nDestinataris de les dades: aquestes dades NO es cediran a terceres persones.\nDrets que poden exercir els usuaris: Dret a l’accés, rectificació, cancel·lació i oposició (Drets ARCO).\nEn aquesta web respectem i cuidem les dades personals dels usuaris. Els teus drets estaran garantits.\nNo es recollirà cap dada sense el consentiment de cada usuari i no es recaptaran dades sobre la situació econòmica o sobre la intimitat d’altres membres sense el consentiment d’aquests.\nEs recull la informació personal mínima i necessària per a prestar els nostres serveis. No compartim informació personal dels usuaris amb cap persona, excepte en el cas d’acomplir la llei o es compte amb autorització expressa de l’usuari. Com tampoc utilitzem les dades dels usuaris amb una finalitat diferent de la qual s’expressa en les polítiques de privacitat.\nAquesta Política de privacitat pot veure’s modificada per exigències legislatives.\nDirecció: Plaça d’Espanya, 1, Ajuntament d’Alcoi, 2n pis, Grup Municipal Guanyar Alcoi.\nCorreu electrònic: info@guanyaralcoi.com\nActivitat: Organització política\nA efectes del previst al Reglament General de Protecció de Dades, les dades personals que envies a través de formularis de la web rebran distints tractaments segons el formulari que utilitzes, entre els quals estan: ‘Simpatitzants Guanyar Alcoi (subscriptors)’, ‘Cens de primàries 2019’, ‘Comissions programàtiques 2019’.\nTransparència: es demanarà el consentiment de l’usuari per al tractament de les teues dades personals i per a quina finalitat s’utilitzaran.\nMinimització de les dades: sols es sol·liciten aquelles dades estrictament necessàries en relació a les finalitats per les quals es requereixen. En cas de rebre dades no necessàries o que no s’han demanat, aquestes seran esborrades i no utilitzades amb cap fi.\nLimitació del termini de conservació: les dades seran mantingudes durant no més del temps necessari per a les finalitats del tractament.\nConfidencialitat: Les teues dades seran tractades de forma segura i adequada per tal de garantir la confidencialitat d’aquestes.\nNo utilització de tercers: Cap persona aliena a les identificades anteriorment tindran accés a les dades de caràcter personal. Ni es venen, ni es comparteixen.\nSol·licitar accés a les dades personals relatives a la persona interessada.\nLEGITIMACIÓ PER AL TRACTAMENT DE LES DADES PERSONALS:\nLa base legal per al tractament de les dades personals és a través del consentiment de l’usuari.\nCATEGORIA DE LES DADES RECOLLIDES:\nLa categoria de dates que es tracten són de caràcter identificatiu. En cap cas es tracten de dades especialment protegides.\nCom usuari eres l’únic responsable de la veracitat de les dades que remets a Guanyar Alcoi a través dels formularis. És per això que l’usuari accepta proporcionar informació completa i correcta en els formularis corresponents.\nD’acord amb la LSSICE, Guanyar Alcoi no realitza pràctiques de correu brossa.\nSi tens algun dubte al respecte pots contactar a través del correu electònic: info@guanyaralcoi.com, al qual ens comprometem a donar-te una resposta abans de 36 h hàbils.